Falošný princ

Falošný princ (angl. False Prince) je koprodukčná slovensko-nemecká filmová rozprávka režiséra Dušana Rapoša z roku 1984 na motívy rozprávky Wilhelma Hauffa O nepravom princovi.

 Obsah 
Krajčírsky tovariš Labakan sa oblečie do prepychových šiat pre bohatého emira a využije príležitosť, ktorá sa mu neočakávane naskytne: vydáva sa za sultánovho syna Omara, ktorý sa po dlhom čase vracia domov od vznešeného káhirskeho pašu. Sultánova žena však spozná, že Labakan nie je jej skutočným synom a presvedčí sultána, aby opovážlivého mladíka podrobil skúške.

 Zaujímavosti 
Po rozprávkach Soľ nad zlato (1982) a Perinbaba (1985) bol film treťou spoluprácou nemeckej produkčnej spoločnosti Omnia Film München so slovenským štúdiom Koliba.

Variant názvu rozprávky bol Rozprávka o nepravom princovi. (Zdroj: skcinema.sk)

Bojové a jazdecké scény zabezpečovali korporácie Tovarišstvo starých bojových umení a remesiel v Bratislave a Jazdecký oddiel TJ Elán pri Slovenskom filme.

V snímke môžeme počuť spievať Darinu Rolincovú, ktorá nahovorila aj animovanú Ihlu, Miroslava Nogu (Labakanov spev) a Spevácky zbor Lúčnica.
Hudbu do rozprávky nahrala taktiež aj populárna slovenská skupina YPS. (Zdroj: skcinema.sk)

Filmový štáb: iní členovia
 Vedúci výroby: Viliam Čánky

 Filmové miesta 
 Lakšárska Nová Ves
 Dubrovník
 Počitelj
 Trenčianske Teplice (kúpeľný dom Hammam)

 Externé odkazy 


Kategória:Filmy režírované Dušanom Rapošom
Kategória:Česko-slovenské filmy
Kategória:Slovenské filmy
Kategória:Nemecké filmy
Kategória:Filmy podľa názvu
Kategória:Filmy z 1984
Kategória:Detské filmy a seriály
Kategória:Rozprávky